หลังคลอดได้ฉีดยาคุมแบบ3เดือนไปแล้วมีประจำเดือนมาตลอดทั้งเดือนเลยไม่ได้ไปฉีดยาคุมต่อครบกำหนดฉีดไปเมื่อวันที่8กันยายน65ที่ผ่าน ตอนนี้อยากเปลี่ยนมาเป็นแบบทานอยากทราบว่าสามารถทานได้เลยมั๊ยค่ะหรือต้องรอประจำเดือนมาก่อน เกือบเดือนแล้วค่ะประจำเดือนยังไม่มา
สวัสดีค่ะ การใช้ยาคุมแบบฉีดคุมกำเนิดควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%หากครบกำหนดฉีดยาคุมแล้ว แต่ไม่ต้องการฉีดยาต่อ จะเปลี่ยนเป็นการคุมกำเนิดด้วยวิธีอื่นนั้นก็สามารถทำได้ค่ะ ก็คือให้เริ่มกินยาคุมแบบแผงรายเดือนไปในวันที่ครบกำหนดการฉีดยาคุมไปเลย ไม่จำเป็นต้องรอให้ประจำเดือนมา หรือถ้าจะเริ่มช้ากว่านั้น ก็ไม่ควรเกินจากกำหนดไป 1 สัปดาห์ เพื่อให้ยาได้ประสิทธิภาพต่อเนื่องแต่หากไม่สบายใจ ก็สามารถยืนยันผลการตั้งครรภ์ก่อนเริ่มยาคุมแบบแผงได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ